|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** | **Nr. GND/2024/621** |
|  | **(protokols Nr.19; 8.p.)** |

**Par nekustamā īpašuma Brīvības iela 21A, Gulbenē, Gulbenes novadā, atsavināšanu**

Gulbenes novada pašvaldība ir saņēmusi **[…]**, 2024.gada 5.aprīļa iesniegumu (Gulbenes novada pašvaldībā saņemts 2024.gada 5.aprīlī un reģistrēts ar Nr. GND/5.13.2/24/741-R) ar lūgumu atsavināt nekustamo īpašumu Brīvības iela 21A, Gulbenē, Gulbenes novadā, kadastra numurs 5001 006 0181, kas sastāv no zemes vienības ar kadastra apzīmējumu 50010060181 ar platību 1015 kv.m. (turpmāk – Nekustamais īpašums).

Gulbenes novada pašvaldības dome 2024.gada 27.jūnijā pieņēma lēmumu Nr. GND/2024/323 “Par zemes vienību noteikšanu par starpgabaliem” (protokols Nr. 14; 22.p.), ar kuru nolēma noteikt zemes starpgabala statusu nekustamā īpašuma Brīvības iela 21A, Gulbenē, Gulbenes novadā, kadastra numurs 5001 006 0181, sastāvā ietilpstošajai zemes vienībai ar kadastra apzīmējumu 50010060181 ar platību 1014 kv.m. (pirms zemes vienības kadastrālās uzmērīšanas).

Nekustamā īpašuma sastāvā ietilpstošā zemes vienība ar kadastra apzīmējumu 50010060181 ar platību 1015 kv.m. (pēc kadastrālās uzmērīšanas) platība ir mazāka par teritorijas plānojumā paredzēto minimālo zemesgabala platību savrupmāju apbūves teritorijā. Saskaņā ar Publiskas personas mantas atsavināšanas likuma 1.panta 11.punkta a) apakšpunktu, zemes starpgabals ir publiskai personai piederošs zemesgabals, kura platība pilsētā ir mazāka par pašvaldības apstiprinātajos apbūves noteikumos paredzēto minimālo apbūves gabala platību vai kura konfigurācija nepieļauj attiecīgā zemesgabala izmantošanu apbūvei, vai kuram nav iespējams nodrošināt pieslēgumu koplietošanas ielai.

Gulbenes novada pašvaldībai piederošā zemes vienība ar kadastra apzīmējumu 50010060181 robežojas ar:

* fiziskai personai piederošā nekustamā īpašuma Brīvības iela 21, Gulbenē, Gulbenes novadā, kadastra numurs 5001 006 0182, sastāvā ietilpstošo zemes vienību ar kadastra apzīmējumu 50010060182;
* fiziskai personai piederošā nekustamā īpašuma Brīvības iela 25, Gulbenē, Gulbenes novadā, kadastra numurs 5001 006 0180, sastāvā ietilpstošo zemes vienību ar kadastra apzīmējumu 50010060180;
* fiziskai personai piederošā nekustamā īpašuma Dīķa iela 2, Gulbenē, Gulbenes novadā, kadastra numurs 5001 006 0179, sastāvā ietilpstošo zemes vienību ar kadastra apzīmējumu 50010060179.

Saskaņā ar Publiskas personas mantas atsavināšanas likuma 4.panta ceturtās daļas 1.punktu atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei.

Publiskas personas mantas atsavināšanas likuma 5.panta četri prim daļa nosaka, ka, ja atsavināšanas ierosinājums saņemts par atvasinātas publiskas personas zemes starpgabala vai tāda nekustamā īpašuma pārdošanu, kura kadastrālā vērtība ir zemāka par 5000 *euro*, lēmumu par tā pārdošanu pieņem atvasinātas publiskas personas lēmējinstitūcija vai tās noteikta iestāde vai amatpersona divu mēnešu laikā pēc tam, kad iesniegts atsavināšanas ierosinājums. Ja atsavināšanas ierosinājums saņemts par zemes starpgabalu, kas nav ierakstīts zemesgrāmatā, lēmumu par atļauju atsavināt zemes starpgabalu atvasinātas publiskas personas lēmējinstitūcija vai tās noteikta iestāde vai amatpersona pieņem divu mēnešu laikā no dienas, kad zemes starpgabals ierakstīts zemesgrāmatā.

Atbilstoši ierakstam Gulbenes pilsētas zemesgrāmatas nodalījumā Nr. 100000902176, Gulbenes novada pašvaldības īpašuma tiesības uz nekustamo īpašumu Brīvības iela 21A, Gulbenē, Gulbenes novadā, kadastra numurs 5001 006 0181, nostiprinātas 2024.gada 23.augustā ar Vidzemes rajona tiesas lēmumu.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija. Šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Šā likuma 8.panta otrajā daļā noteikts, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā.

Publiskas personas mantas atsavināšanas likuma 37.panta pirmās daļas 4.punktā noteikts, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu.

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 11.5.apakšpunktā noteikts, ka pēc atsavināšanas ierosinājuma un šo noteikumu 4., 5. un 6. punktā minēto dokumentu saņemšanas, ņemot vērā šajos noteikumos minētos nosacījumus atvasinātas publiskas personas lēmējinstitūcija, bet likumā noteiktajos gadījumos – tās noteikta iestāde vai amatpersona pieņem lēmumu par attiecīgās atvasinātās publiskās personas nekustamā īpašuma nodošanu atsavināšanai vai par pamatotu atsavināšanas ierosinājuma atteikumu.

Saskaņā ar Administratīvā procesa likuma 55.panta 1.punktu administratīvo lietu iestādē ierosina uz iesnieguma pamata. Šā likuma 70.pantā pirmajā daļā noteikts, ja ārējā normatīvajā aktā vai pašā administratīvajā aktā nav noteikts citādi, administratīvais akts stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam — rakstveidā, mutvārdos vai citādi – , neietekmē tā stāšanos spēkā; savukārt, otrajā daļā noteikts, ka administratīvo aktu paziņo adresātam atbilstoši Paziņošanas likumam. Ja iestāde izvēlas sūtīt nelabvēlīgu administratīvo aktu pa pastu, to noformē kā ierakstītu pasta sūtījumu.

Administratīvā procesa likuma 76.panta otrajā daļā noteikts, ka administratīvo aktu var apstrīdēt padotības kārtībā augstākā iestādē. Likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Ja administratīvo aktu apstrīd iestādē, kura to izdevusi, uz apstrīdēšanas procesu attiecas noteikumi, kas šajā likumā paredzēti attiecībā uz augstāku iestādi. Šā likuma 79.panta pirmajā daļā noteikts, ka administratīvo aktu var apstrīdēt viena mēneša laikā no tā spēkā stāšanās dienas, bet, ja rakstveidā izdotajā administratīvajā aktā nav norādes, kur un kādā termiņā to var apstrīdēt, — viena gada laikā no tā spēkā stāšanās dienas.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 1.panta 11.punkta a) apakšpunktu, 4.panta ceturtās daļas 1.punktu, 5.panta pirmo daļu un četri prim daļu, 8.panta otro daļu, 37.panta pirmās daļas 4.punktu, Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 11.5.apakšpunktu, Administratīvā procesa likuma 55.panta 1.punktu, 70.panta pirmo un otro daļu, 76.panta otro daļu un 79.panta pirmo daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NODOT atsavināšanai kā starpgabalu Gulbenes novada pašvaldībai piederošo nekustamo īpašumu Brīvības iela 21A, Gulbenē, Gulbenes novadā, kadastra numurs 5001 006 0181, kas sastāv no zemes vienības ar kadastra apzīmējumu 50010060181 ar platību 1015 kv.m.

2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektoram.

5. Lēmumu nosūtīt **[…]**

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A. Caunītis